# data[].attributes.body
Tudi v vrtcu smo v preteklem šolskem letu poskušali še več dejavnosti opraviti na prostem. Tako smo med drugim namesto v igralnici raje kdaj pa kdaj kakšno pravljico prebrali na igrišču v zavetju krošenj.

Pripravil: Blaž V.

# data[].attributes.body
Na pobudo učiteljice Aurore smo skupaj z drugimi vrtci zasnovali eTwinning projekt o pomladi: WE LOVE SPRING. Učiteljica Aurora je izkoristila stike iz Španije in Latvije, jaz pa sem se povezal z dvema vrtcema iz Litve, kjer sem bil na senčenju pred le nekaj meseci, kar je dober primer prakse povezovanja in sodelovanja med pedagoškimi institucijami. V naši skupini Zajčki smo narisali logo projekta. Ustvaril sem Padlet stran, kjer sem v posvetu s sodelujočimi izbral nekaj aktivnosti, ki smo jih v teh dveh mesecih v povezavi s pomladjo ustvarjali v sodelujočih vrtcih: predstavili smo svoje spomladanske umetnine, pokazali, kako preživimo čas v naravi, opazovali smo rože in travniške živali, posebno mesto pa smo namenili svetovnemu dnevu čebel. Po enem mesecu smo si v skupini Zajčki Padlet tudi ogledali in ugotavljali, kakšna je pomlad drugod po Evropi in kako jo doživljajo tamkajšnji otroci. Glavni cilj projekta pa je bil pošiljanje semen rož po pošti. Mi smo poslali semena rož v Latvijo, prejeli pa smo jih iz Litve. Na igrišču vrtca smo uredili gredico, posejali semena in zdaj spremljamo, kaj bo pokukalo iz gredice.

Pripravil: Blaž Volarič

# data[].attributes.body
Vrtec Pelėdžiukas v Kaunasu je name napravil vtis z velikimi igralnicami in dodatnimi prostori, ki služijo različnim namenom. Med njimi je tudi senzorna soba, ki se ponaša z modernimi in tehnološkimi pedagoškimi pripomočki. Takšne investicije terjajo velik finančni vložek, zato sem se poslužil preprostejše metode umirjanja in sprostitve otrok - velika pobarvanka na steni. Nekaj podobnega sem namreč videl tudi na senčenju v Litvi. Majhne pobarvanke za mizami znajo postati dolgočasne in rutinske, medtem ko velike pobarvanke na steni ponujajo drugačno obliko barvanja. Med drugim sta lahko pobarvanko barvala dva otroka hkrati in se med tem pogovarjala, takšna pobarvanka se je izkazala za pozitivno pri umirjanju tistih otrok, ki so bili v tistem trenutku nekoliko bolj živahni. V senzorni sobi sem opazil tudi poseben pedagoški pripomoček za takšne otroke: blazino z narisanimi stopali, po kateri skačejo otroci z odvečno energijo, ki se lahko s takšnim početjem kasneje umirijo in npr. pridružijo bolj umirjeni skupinski dejavnosti. Ta pedagoški pripomoček bom izbrskal na spletu, če ne pa ga bom poskusil pripraviti sam. Poleg tega mi je senzorna soba ponudila še ogromno drugih podobnih idej (npr. žogice za stiskanje za premagovanje stresa), ki jih bom realiziral še v prihodnje.

Pripravil: Blaž Volarič

# data[].attributes.body
V okviru programa mobilnosti, na podlagi katerega smo dobili priložnost spoznati nove prakse in pridobiti dragocene izkušnje sem pripravila kratko predstavitev ene od dejavnosti, ki so nam bile predstavljene med obiskom v vrtcu Pelėdžiukas (Kaunas - Litva).

Gibalna dejavnost, ki sem jo izvedla za otroke našega vrtca, izhaja iz osnovne potrebe otroka po gibanju in igri ter sledi številnim ciljem Kurikuluma (razvijanje koordinacije, spodbujanje in razvijanje gibalne dejavnosti, pridobivanje zaupanja v svoje telo in gibalne sposobnosti itd.).

Opis dejavnosti:

Ker se je aktivnost izvajala v jaslični skupini (2-3 leta), sem sprva predstavila preprostejšo dejavnost;

1.    Otroci so med predvajanjem glasbe tekali med stožci, a so morali paziti, da jih ne podrejo oz., da se ne zaletijo v sovrstnike. Ko smo glasbo zaustavili so se morali ustaviti pri najbližjem stožcu in ga postaviti v drugo lego (če je ta ležal na tleh so ga morali pobrati in ga postaviti v »stoječ položaj«, če je stal, so ga morali položiti v »ležeč položaj«).

2.    K temu smo kasneje dodali še gibalne sličice. Otrokom sem gibe predstavljene na sličicah, pokazala predhodno. Na podlagi teh sličic (nahajale so se ob stožcih), so se otroci, ob prekinitvi predvajane glasbe ustavili pri njim najbližjem stožcu in skušali prikazati gib predstavljen na posamezni gibalni kartici. Te so nam jih podarile vzgojiteljice v Litvi kot darilo ob obisku. Gibalne kartice so naredile same.

Pripravila: Urša Čimžar

# data[].attributes.body
V šolskem letu 2024/2025 je potekal nacionalni nagradni natečaj SAFE.SI z naslovom “Mladi potrošniki v digitalnem svetu”, namenjen učencem osnovnih šol vseh triad. Učenci so lahko sodelovali z različnimi prispevki – od likovnih in literarnih izdelkov do stripov in video vsebin.

Naši učenci iz 8. razreda – Patrik Ivančič, Maj Koren, Sebatjan Vranješ in Anže Volk – so se natečaja udeležili z video vsebino in dosegli odlično 3. mesto! Zaključni dogodek s podelitvijo nagrad je potekal 30. 5. 2025, kjer sem jih kot mentorica spremljala na zanimivem in poučnem programu.

Pod vodstvom organizatorjev smo si najprej ogledali Računalniški muzej, kjer smo spoznali razvoj računalniške tehnologije skozi čas. Sledila je delavnica sestavljanja računalnika, kjer so se učenci preizkusili v praktičnem znanju in sodelovanju. Vrhunec dogodka je bila slavnostna podelitev nagrad, kjer smo ponosno prejeli priznanje za 3. mesto.

Po uradnem delu so nas organizatorji še častno pogostili, kar je bil prijeten zaključek nepozabnega dne.

Klavdija Berginc, mentorica

# data[].attributes.body
Učenci 4. razreda sodelujejo v eTwinning projektu BEE VIP, kjer raziskujejo pomen čebel in izdelkov iz medu. Otroci iz skupine Zajčki v vrtcu pa sodelujejo pri projektu WE LOVE SPRING, ki spodbuja opazovanje narave in pomladnega prebujanja. Med sodelovanjem z učenci iz Katalonije smo prejeli čudovit video, v katerem so predstavili, kako pripraviti limonado z medom. Ideja nas je navdušila, zato smo se odločili, da bomo recept preizkusili skupaj – učenci in otroci iz vrtca – ter tako združili moči v sladkem in zdravem pomladnem doživetju.

Pripravil: Aurora C. in Blaž V.

# data[].attributes.headline
3. delavnica dobrega počutja - čuječnost

# data[].attributes.subject
3. delavnica dobrega počutja - čuječnost

# data[].attributes.body
Učenci, ki so v tem šolskem letu obiskovali izbirni predmet ROM, so se podali na zanimiv izlet, kjer so si ogledali RTV in računalniški muzej. Na RTV smo se sprehodili skozi vse postaje, preden pridejo gostje ali voditelji pred kamero. Bili smo očarani nad vsemi rekviziti, ki se skrivajo v njihovi zbirki, ter nad dejansko in virtualno sceno. Preizkusili smo se tudi v govorniški bitki, kar je bilo zelo zabavno.

V računalniškem muzeju smo bili priča celotnemu razvoju računalništva. Preizkusili smo se v igranju igric na starejši način, spoznali, da je računalnik povsod okrog nas, ter ugotovili, kako pomembna je bila Slovenija pri razvoju računalništva. Z izletom smo bili zelo zadovoljni, saj smo pridobili veliko novega znanja in izkušenj.

mentorica: Klavdija Berginc

# data[].attributes.body
Na sestanku vzgojiteljskega zbora smo Monika, Urša in Blaž predstavili senčenje v vrtcu Pelėdžiukas v Litvi (Kaunas).

# data[].attributes.body
Kdo? Monika Ivančič, Urša Čimžar, Blaž Volarič

Kje? Litva - Kaunas, vrtec Pelėdžiukas

Kdaj? 5. 3. - 6. 3. 2025

V drugem največjem litovskem mestu smo Monika, Urša in Blaž opravili senčenje v vrtcu Pelėdžiukas. To je komajda eno leto star vrtec, kar se pozna na vsakem koraku, saj so prostori povsem moderni. Čeprav je bil obisk zgolj dvodneven, smo domov prinesli zvrhano mero izkušenj in pozitivnih vtisov.

# data[].attributes.body
Ker se zavedamo, da je kultura branja še kako pomembna, v letošnjem šolskem letu izvajamo petkovo branje v vrtcu. Učenke in učenci 5.a obiskujejo vrtčevske skupine in jim lepšajo konce tedna z branjem zanimivih zgodb.

Pripravil: Blaž Volarič

# data[].attributes.body
Idejo za predstavo je dobil učitelj podaljšanega bivanja. Ker nam je bila všeč, smo stopili skupaj in si razdelili naloge. Razredni učiteljici sva prevzeli učenje besedila in dramatizacijo, učitelja podaljšanega bivanja Borut Skočir in Karmen Mašera pa oblikovanje scene, glasbeno spremljavo in plesno točko.

1. KORAK: UČENJE BESEDILA ZA PREDSTAVO

Najprej so se učenci naučili dobro prebrati besedilo po vlogah, mlajši učenci pa so ga ponavljali za učiteljico. Upoštevali smo diferenciacijo – starejši učenci so imeli več besedila, mlajši pa krajše, enostavnejše povedi. Besedilo so tolikokrat ponovili, da ga je večina znala na pamet. Potem smo pričeli vaditi na odru. Postopoma smo dodajali gibanje, se poskušali čim bolj vživeti v vloge in uporabljati izrazni govor. Pozorni smo bili na artikulacijo, mimiko, glasnost ipd.

2. KORAK: OBLIKOVANJE MERIL USPEŠNOSTI

Ko so učenci znali besedilo, smo skupaj z učenci sestavili kriterije uspešnosti in jih sproti zapisovali na tablo. Ta merila sva nato pretipkali na list in jim dodali slikice, da so jim lahko sledili tudi prvošolci.

3. KORAK: SAMOPRESOJA IN IZBOLJŠAVE Z MERILI USPEŠNOSTI
Nato smo se na vaji posneli in po ogledu posnetka samoovrednotili s čustvenčki. Pogledali smo katerih meril posameznik še ne dosega in mu podali nasvet za izboljšave.Vedno smo pred samovrednotenjem pogledali nov posnetek. Na vajah smo bili pozorni, da je vsak napredoval in zbral pri naslednjem samovrednotenju čim več zelenih čustvenčkov.
Nismo se snemali na vsaki vaji, smo se pa vrednotili in si podajali povratne informacije v parih. S posamezniki, ki so bili premalo ali preveč kritični do sebe sva se učiteljici še posebej pogovorili.

Na tem mestu so imeli učenci tudi možnost pokazati svojo kreativnost tako, da so v igro dodali še nekaj svojih domislic, ki so popestrile predstavo.

4. KORAK: SPREMLJANJE NAPREDKA PO POTI UČENJA

Vsa merila sva učiteljici nato vrisali na otočke na gusarskem zemljevidu (številka na otočku je predstavljala zaporedno številko merila na prvem listu). Z gusarsko ladjo so lahko "pluli" na tiste otoke, ki so bili oštevilčeni s številko doseženega merila. Ko so dosegli vsa merila, so lahko prišli do zaklada. Pot so risali s flomastri ali svinčniki. Bili so zelo motivirani, ker so si vsi želeli čimprej priti do zaklada.

5. ZAKLJUČEK

Učenci so bili na vajah veliko bolj motivirani in točno so vedeli, kaj pričakujemo od njih in tudi gledališka predstava nam je odlično uspela.

# data[].attributes.body
Četrtošolci smo v torek, 18. 2 imeli posebno priložnost spoznati svet 3D tiskanja. Računalničar Gregor Močnik nam je pripravil zanimivo predstavitev, v kateri nam je podrobno razložil, kako poteka celoten proces – od ideje do končnega izdelka. Pokazal nam je, kako se pripravi računalniški model, kako deluje programska oprema za 3D tiskanje in kakšne materiale lahko uporabimo.

Z navdušenjem smo opazovali, kako tiskalnik plast za plastjo gradi predmet, dokler ni nastal končni izdelek – prikupne čebelice! Te smo izdelali v okviru eTwinning projekta BEE VIP, v katerem sodelujemo. Naše čebelice bomo poslali partnerskim šolam kot spomin na sodelovanje v projektu.

Predstavitev je bila zelo poučna in nas je še bolj navdušila nad ustvarjanjem s 3D tiskalnikom.

Aurora C. in Gregor M.

# data[].attributes.body
Tudi v letošnjem šolskem letu vzdržujemo sodelovanje med šolo in vrtcem. Učenci so v veselem decembru obiskovali vrtec in brali praznične zgodbe, 1.A je v vrtcu zaigral predstavo o Simonu Gregorčiču, 2.A se je v vrtcu s tamkajšnjimi otroki družil ob božičnih piškotih, skupaj so odšli v gozd izdelovat škratje hiške, predšolski otroci pa so v Tednu otroka s prvošolci izvajali razne aktivnosti. To je samo nekaj skupnih dejavnosti, ki so se zvrstile tekom leta. Z njimi bomo nadaljevali do konca šolskega leta.

Pripravil: Blaž V.

# data[].attributes.headline
LET'S CODE FOR ERASMUS DAYS NAJBOLJŠI ETWINNING PROJEKT NA NORVEŠKEM.

# data[].attributes.subject
LET'S CODE FOR ERASMUS DAYS NAJBOLJŠI ETWINNING PROJEKT NA NORVEŠKEM.

# data[].attributes.body
Naš lanski eTwinning projekt "Let's code for Erasmus days", ki je povezal evropski teden programiranja in Erasmus dneve, je presegel vsa pričakovanja. Osvojil je prvo nagrado na Norveškem, se uvrstil med deset najboljših projektov v Estoniji in prejel kar 66 evropskih znakov kakovosti. Tak uspeh nas je resnično navdušil in nas navdal s ponosom!

V projektu je sodelovalo več kot 160 učiteljev in mlajši otroci iz kar 14 držav: Estonije, Grčije, Italije, Bosne in Hercegovine, Hrvaške, Litve, Severne Makedonije, Norveške, Poljske, Moldavije, Romunije, Tunizije, Turčije ter mi, iz Slovenije. Skupaj smo ustvarili inovativne aktivnosti, ki spodbujajo programiranje pri najmlajših. Poudarek je bil na digitalnem opismenjevanju in krepitvi sodelovanja med učitelji in učenci po vsej Evropi.

Na naši šoli so učenci od prvega do četrtega razreda, vključno z vsemi podružnicami, aktivno sodelovali v različnih dejavnostih na temo programiranja. Preizkusili so se v nalogah na papirju, uporabljali tablice ter razvijali svoje digitalne veščine na računalnikih.

Projekt je presegel vsa pričakovanja in še dodatno utrdil pomen digitalnih kompetenc v sodobnem izobraževanju. Naš "Let’s code for Erasmus days!" je lep primer, kako lahko mednarodno sodelovanje bogati izkušnje tako učiteljev kot učencev, ter je nedvomno zaslužen za vse te priznanje.

Mentorice: Mateja Č. Š., Evelina K., Andreja Š., Bojana B. in Aurora C.

# data[].attributes.headline
3D IZDELKI: USTVARJANJE ALGORITMA IN IZDELAVA IZDELKOV PO ALGORITMU

# data[].attributes.subject
3D IZDELKI: USTVARJANJE ALGORITMA IN IZDELAVA IZDELKOV PO ALGORITMU

# data[].attributes.body
Učenci 9. razredov so morali najprej oblikovati božični okrasek, ki je bil primeren za izdelavo s 3D tiskalnikom. Po oblikovanju so napisali natančen algoritem, ki je opisoval vse korake, potrebne za izdelavo tega okraska. Algoritmi so vključevali podrobna navodila, kot so dimenzije, oblike in zaporedje korakov za tiskanje.

Te algoritme so nato uporabili učenci 7. razredov, ki so sledili navodilom in s pomočjo 3D tiskalnika izdelali okraske. Ti okraski sedaj krasijo božično smrekico v šolski knjižnici.

Ta dejavnost je učencem 9. razredov omogočila, da so se preizkusili v oblikovanju in pisanju algoritmov, medtem ko so učenci 7. razredov pridobili izkušnje z natančnim sledenjem algoritmom in uporabo 3D tiskalnika. Skupaj so ustvarili čudovite okraske, ki so ponosno razstavljeni v šolski knjižnici.

Mentorja: Klavdija Berginc, Gregor Močnik

# data[].attributes.body
Z veseljem sporočamo, da je naša šola bogatejša za novo tehnološko pridobitev – 3D tiskalnik! Ta inovativna naprava odpira vrata v svet ustvarjalnosti in tehnologije, kar bo našim učencem omogočilo pridobivanje novih znanj in veščin.

Učenci, ki obiskujejo računalniški krožek in računalniške izbirne predmete, so že izkoristili priložnost in ustvarili čudovite okraske s pomočjo 3D tiskalnika. Ti unikatni izdelki zdaj krasijo smrečičo v naši šolski knjižnici, kar je dodalo posebno praznično vzdušje.

3D tiskalnik omogoča učencem, da svoje ideje pretvorijo v resničnost. S tem pridobivajo dragocene izkušnje na področju načrtovanja, modeliranja in izdelave predmetov. Poleg tega se učijo tudi o pomembnosti natančnosti in potrpežljivosti, saj je vsak korak v procesu tiskanja ključen za končni izdelek.

Klavdija Berginc

# data[].attributes.body
Z učenci smo izvedli dejavnost, kjer so risali božično sliko po algoritmu. Vsak korak risanja je bil natančno določen in zapisan v obliki algoritma, ki so ga učenci morali slediti. Na primer, najprej so narisali trikotnik za vrh božične smreke, nato so dodali večje trikotnike za spodnje veje, sledili so koraki za risanje debla in okraskov. Druga možnost je bila risanje božičnega okraska, kjer so najprej narisali krog, nato pa dodali vzorce in barve po korakih.

S to dejavnostjo so učenci spoznali, kako pomemben je vsak korak v algoritmu, saj mora računalnik natančno vedeti, kaj narediti. Če preskočimo ali spremenimo vrstni red korakov, rezultat ne bo pravilen. Tako so se učenci na praktičen način naučili osnov programiranja in pomena natančnega sledenja navodilom.

Mentorici: Suzana Volarič, Klavdija Berginc

# data[].attributes.body
Z učenci smo izvedli zanimivo dejavnost, kjer so barvali božično sliko. Slika je bila označena z različnimi števili, poleg nje pa je bila legenda, ki je vsebovala številke in njim pripadajoče barve. Učenci so morali slediti legendi in ustrezno pobarvati dele slike glede na številke.

Ta dejavnost je odličen uvod v programiranje, saj vključuje delo po korakih in sledenje določenim pravilom – podobno kot algoritmi v programiranju. Učenci so se tako na zabaven način spoznali z osnovnimi koncepti programiranja, kjer je pomembno natančno slediti navodilom in postopkom.

Mentorice: Monika Ivančič, Klavdija Berginc

# data[].attributes.headline
DELAVNICE DOBREGA POČUTJA - 1. delavnica

# data[].attributes.subject
DELAVNICE DOBREGA POČUTJA - 1. delavnica

# data[].attributes.body
V tednu pred jesenskimi počitnicami smo v okviru podaljšanega bivanja na PŠ Smast, pa tudi na centralni šoli spet uspešno izpeljali aktivnosti v okviru evropskega Tedna programiranja (Code Week), ki je namenjen spodbujanju ustvarjalnosti, reševanju problemov in sodelovanju skozi učenje osnov programiranja. Z delom na tem področju bomo zagotovo nadaljevali tudi po zaključku tega tedna.

Najlepše presenečenje je bila pošta, ki smo jo v prejele vse podružnice. Učenci PB v Kobaridu so za vsak razred pripravili aktivnost povezano s tednom otroka in hkrati tednom programiranja, ki smo jo takoj izvedli. To je naše učence spodbudilo k temu, da so tudi sami začeli pripravljati naloge zanje.

Učenci so se spoznavali z enostavnimi aplikacijami za učenje programiranja, kot so Scratch JR, Mazes and more, Game kids 5, Code monkey, Conect the dots, Dot to dot, Blockly … Nekateri pa so to znanje iz preteklih let že nadgradili. Mlajši so se preizkusili v ustvarjanju in reševanju labirintov, pri čemer so uporabljali logične vzorce za iskanje izhodov. S tem so razvijali veščine algoritmičnega razmišljanja in reševanja problemov, spoznavali so osnove kodiranja z ustvarjanjem in sledenjem kod na papirju. Na ta način so razvijali logiko in strukturirano mišljenje, pa tudi skušali razumeti, kako delujejo ukazi v računalniških programih. Zelo pomembno pa je bilo tudi njihovo timsko delo za iskanje rešitev. Uživali so v vseh aktivnostih.

Navdušenje nad učenjem novih tehnologij in kreativno reševanje nalog sta pokazala, da ima programiranje mesto tudi v začetnem izobraževanju. Z uvedbo tovrstnih aktivnosti šola krepi digitalne veščine učencev in jih spodbuja k nadaljnjemu raziskovanju sveta programiranja.

# data[].attributes.headline
Športne delavnice z belgijskimi gimnazijci

# data[].attributes.subject
Športne delavnice z belgijskimi gimnazijci

# data[].attributes.body
V okviru programa SportKompas so nas obiskali gimnazijci športne gimnazije iz Belgije (GO! Atheneum and Leefschool De Tandem iz Eekla). Dijaki višjih letnikov, stari med 16 in 18 let, so pod nadzorom svojih profesorjev izvedli raznolike športne delavnice za naše učence 5. razreda.

Dogodek je bil izjemno uspešen, saj so učenci zelo uživali v različnih športnih aktivnostih. Cilj aktivnosti je bil prepoznati športe, kjer bi otroci lahko bili uspešni. Rezultate bodo učenci še dobili v pisni obliki. S tem bodo starši obveščeni o napredku in potencialu svojih otrok.

Sporazumevanje z belgijskimi dijaki je potekalo v angleškem jeziku, kar je bila izvrstna priložnost za premagovanje strahu pred govorjenjem v angleščini. Pri sporazumevanju so nam pomagali tudi nekateri učenci 9. razredov.

Klavdija Berginc

# data[].attributes.body
AI Explorers: A Journey into the Future

Naš letošnji eTwinning projekt se osredotoča na umetno inteligenco. V okviru tega projekta bomo skupaj s partnerji spoznavali različna orodja umetne inteligence. Raziskali in preučili bomo prednosti umetne inteligence, se jih naučili uporabljati ter odkrili, kako nam lahko pomagajo v šoli. Pri delu bodo sodelovali tako mlajši kot starejši učenci, da bi se drug od drugega učili in bolje sodelovali. Projekt bo otrokom omogočil delo z učenci iz drugih držav, kar bo pripomoglo k izboljšanju njihovih kulturnih, jezikovnih in komunikacijskih veščin v angleščini. Sodelujemo s šolami iz Katalonije, Turčije, Poljske, Španije, Makedonije in Portugalske.

Na naši šoli sodelujejo: 1. in 2. razred PŠ Drežnica, OPB PŠ Smast, 2., 3. in 5. razred OPB Kobarid, 7. razred pri predmetu TIT in 9.a razred.

Mentorice: Evelina K., Aurora C., Mateja Č. S., Damjana N., Andreja Š. in Martina Z. M.

# data[].attributes.attachment_link.title
Creating logos for our eTwinning project AI EXPLORERS(1)

# data[].attributes.body
Zgodaj zjutraj smo se odpravili v vrtec, kjer sta nas prijazno sprejeli ravnateljica vrtca Ramune in njena pomočnica Migle. Predvsem slednja nas je spremljala večino časa in tako kot vsi ostali zaposleni ves čas izkazovala veliko gostoljubnost.

Vrtec je povsem nov. Obratuje komajda eno leto, zato je zaradi svoje prenovljene in privlačne podobe pogosto obiskan s strani tujih pedagogov, zato so zaposleni obiskov vajeni. Najprej smo se sprehodili po igralnicah. Skupin v vrtcu je devet. Igralnice so neverjetno prostorne in prav vse opremljene s kuhinjo. Premorejo veliko igrač in didaktičnega materiala. Vse igralnice si med seboj niso enake, saj imajo drugačen razpored kotičkov in prostorov. Garderobe so znotraj igralnic, tako da hodniki ne spominjajo na vrtec, ampak bolj na čakalnico kakšne bolnišnice. Bolj malo je razstavljenih likovnih izdelkov, tudi v samih igralnicah, kar ne daje ravno vtisa otroškosti. Navdušeni pa smo bili nad prostornimi igralnicami, kar ponuja otrokom odmik od gneče in umirjeno igro. V eni skupini so imeli dejavnost s tabličnimi računalniki, otrok s posebnimi potrebami pa se je ta čas umaknil v svoj kotiček, kar je zagotovo prednost velike igralnice. Ena predšolska skupina se je ta dan odpravila na ogled vojaškega muzeja. Poleg so povabili tudi mene. Zanimivo je bilo spremljati suverenost otrok v mestnem prometu, vožnji z avtobusom in upravljanju s semaforjem. Vzgojiteljica je dejala, da večkrat letno obiščejo muzeje, galerije in druge institucije, kar je prednost velikega mesta. V muzeju so za otroke pripravili zanimivo učno uro zgodovine - kako je izgledalo mesto nekoč.

Ta čas sta Monika in Urša ostali v vrtcu. Prisostvovali sta dejavnostim glasbe, športa in umetnosti. Posebnost vrtca je, da imajo zaposlene specialne vzgojiteljice za prej omenjena področja. To pomeni, da specialna vzgojiteljica za šport pripravi dejavnost za eno skupino samo za svoje področje. Tako ura športa nekako izgleda kot pri nas pouk športa v šoli. Medtem vzgojiteljica skupine in njena pomočnica otroke samo spremlja in po potrebi pomagata. V večnamenskem prostoru sta Monika in Urša videli zanimivi uri športa in glasbe. Pri slednji veliko dejavnosti izhaja iz klasične glasbe, ko vzgojiteljica melodiji doda svoje besedilo ali gibe. Dejavnost umetnosti pa je potekala v posebnem prostoru, ki je nekakšna senzorna soba, kamor se umaknejo otroci s preveč energije, določenimi stiskami ali posebnimi potrebami. Vzgojiteljica za umetnost je otrokom pripravila dejavnost z glino.

Po več urah intenzivnega senčenja smo se v kabinetu sestali z ravnateljico, njeno pomočnico in še nekaj vzgojiteljicami ter predebatirali opravljen dan. Predstavili smo jim tudi naš vrtec in naš način dela. Ugotovili smo, da imamo kar nekaj podobnosti, tudi oni se denimo soočajo s povečanim številom otrok s posebnimi potrebami in mankom logopedov.

# data[].attributes.headline
Tehniški dan - italijanski stereotipi v animiranih filmih

# data[].attributes.subject
Tehniški dan - italijanski stereotipi v animiranih filmih

# data[].attributes.body
V četrtek, 13. februarja 2025, so učenci 6. razredov izdelovali animirane filmčke na

temo italijanskih stereotipov. Učenci so bili razdeljeni v 3 skupine. Najprej so jim

učiteljice predstavile, kaj

sploh stereotipi so, nato so v skupinah poiskali idejo za zgodbico. Sledilo je

ustvarjanje scene in likov in na koncu še slikanje s pomočjo tablic in posebne

aplikacije. Nastali so kratki zabavni filmčki, ki si jih lahko ogledate na spodnji povezavi.

https://video.arnes.si/?channel=3wswc4j7jdxq

Učenci so dan preživeli poučno in zabavno. Gradili so medsebojne odnose in komunikacijo ter spoznavali kulturne značilnosti naše sosednje države.

Tanja Sivec Rutar

# data[].attributes.body
Drugi dan senčenja v vrtcu Pelėdžiukas nas je čakalo presenečenje - gostitelji so namreč organizirali ogled še enega vrtca, s katerim sodelujejo pri različnih aktivnostih. A še prej smo se pomudili pri "sovah" - pelėdžiuka v litovščini namreč pomeni sova.

Najprej smo se ustavili v pisarni logopedinje in svetovalnih delavk. Pogovorili smo se o otrocih s posebnimi potrebami. Zanimivost vrtca je, da imajo zaposleno vzgojiteljico za glasbeno terapijo, ki pomaga otrokom z govornimi težavami. Nato smo si ogledali še nekaj igralnic, v večnamenskem prostoru pa smo zopet prisostvovali dejavnosti glasbe in športa. Vzgojiteljica za glasbeno terapijo je izvedla z eno skupino skupinsko dejavnost, vzgojiteljica za šport pa je za predšolsko skupino pripravila dejavnost z gibalnimi karticami. Te so v vrtcu zaposlene naredile kar same in en izvod so podarile tudi nam.

Vrtec premore tudi ogromno zunanje igrišče. Glede na to, da je vrtec sredi velikega mesta, je to velika prednost. Igrišče premore košarkarsko igrišče, stezo za kolesa, manjši vrt, veliko igral, pokrite terase in zunanjo pokrito igralnico, ki je nekaj posebnega, saj se v njej lahko otroci zadržujejo ob vsakem vremenu.

Dan smo zaključili z ogledom še enega vrtca - vrtec Klausutis. To je že starejša stavba, kar je moč opaziti, saj so hodniki dotrajani, ampak vrtec sproti prenavljajo. Prostori so v primerjavi z vrtcem Pelėdžiukas bolj barviti in otroški. Dotrajane stene polepšajo z likovnimi izdelki. Vsaka igralnica, ki so prav tako prostorne, ima še eno sobo z ležalniki, ki je namenjena počitku. Tudi ta vrtec ima veliko zunanje igrišče.

Refleksijo senčenja smo opravili kar v tem vrtcu. Tudi vzgojiteljice tega vrtca so se zanimale za pedagoške razmere v Sloveniji in naš način dela.

Obisk vrtca v Kaunasu nam je vlil dodatnega pedagoškega zagona. Izmenjava izkušenj nam je ponudila zavedanje, kaj že počnemo dobro in kaj bi lahko izboljšali. Za nami je še eno uspešno senčenje.

Pripravil: Blaž Volarič

# data[].attributes.attachment_link.title
Dissemination of ourstudents mobity at oš podbrdo(1)

# data[].attributes.body
Učenci 5. a razreda smo v okviru e-Twinning projekta izdelali unikatne voščilnice in jih poslali vrstnikom v Severno Makedonijo. Ustvarjanje nas je zelo razveselilo. Še bolj pa smo se razveselili paketa, ki smo ga prejeli. V njem so bile voščilnice, ki so nam jih naredili učenci iz Skopja. Njihova sporočila so v naš razred prinesla pravo decembrsko praznično vzdušje in nas iskreno razveselila!

# data[].attributes.body
Učenci so med krompirjevimi počitnicami preko ekranov spremljali grozovite poplave v Valenciji. Marsikdo je to mesto tudi obiskal, zato so bili še bolj zgrožen nad močjo narave, ki se je odločila in pokazala svojo uničujočo moč.

Malo poprej so videli podobno zgodbo tudi pri naših južnih sosedih. Naša srca so bila prav žalostna.

Morda se nas je poplava v Valenciji toliko bolj dotaknila, saj smo se na našo prvo Erasmus+ mobilnost  učencev odpravili prav v to mesto. Opazovali smo neštete poti, ki smo jih z učenci (sedaj že srednješolci) obiskali med prečesavanjem mesta in so bili sedaj skorajda neprepoznavni.

Prav zaradi vseh teh dogodkov smo se odločili, da otrokom pošljemo nekaj spodbudnih misli. Čeprav letos ne sodelujemo z OŠ Jaume I, smo se odločili, da jim pošljemo naš virtualni objem. Na njihovo šolo smo poslali veliko ovojnico z risbami in mislimi, ki so jih napisali naši učenci 3. a in 4. a razreda. S pomočjo prevajalnika so svoje misli strnili in jih prevedli ter jih napisali na zadnjo stran, na prvo pa z uporabo domišljije narisali čudo stvari.

Učenci PŠ Smast so pod mentorstvom učiteljice Mateje Č. S. svoje misli in kreacije ustvarili tudi s pomočjo aplikacije Canve in jim dobre misli in risbe poslali v digitalni verziji. Prav tako so se nam pridružili eTwinning partnerji iz Poljske, Španije, Makedonije ter Katalonije.

Verjamemo, da smo jim z majhno gesto vsaj malce polepšali dni. Toplo nam je pri srcu, ko vidimo, da imamo toliko prijateljev po Evropi, da v duši otrok še vedno tli sočutje, da se ob lepem dejanju počutijo boljše in zrastejo v prave, dobre ljudi. Naj živi solidarnost!

Mentorice Aurora C., Mateja Č. S. ter Evelina K

# data[].attributes.headline
Senčenje v Osnovni šoli v Daruvarju, Hrvaška

# data[].attributes.subject
Senčenje v Osnovni šoli v Daruvarju, Hrvaška

# data[].attributes.body
Od 19. do 21. februarja 2025 smo štiri učiteljice in ravnatelj obiskali Osnovno šolo Vladimirja Nazorja v Daruvarju.

Daruvarska šola ima skupaj s podružnicami približno 600 učencev in 100 učiteljev.

Šolo sestavlja centralna osemletna šola, velika osemletna podružnična šola ter tri majhne vaške podružnice s kombiniranimi oddelki.

Ravnateljica Kornelija Častek nam je omogočila ogled centralne šole na Gajevi ulici, velike podružnice na Frankopanski ulici in male podružnične šole v Doljanih.

Prisostvovali smo pri pouku pri različnih učiteljih. Na popoldanski pedagoški konferenci smo daruvarskim kolegom predstavili našo šolo in odgovarjali na njihova vprašanja.

# data[].attributes.body
Prvi dan obiska šole v Daruvarju smo se najprej sprehodili po veliki in svetli centralni šoli, ravnateljica pa nam je podala nekaj osnovnih informacij o njihovi šoli, podružnicah in šolskemu sistemu.

V nadaljevanju nas je ravnateljica odpeljala na drugo stran mesta v veliko podružnico.

Podružnica na Frankopanski je osemletna šola, obiskuje jo okrog 250 učencev.

Učiteljice smo senčile pouk svojih predmetov: Nevenka R. in Bojana sta bili pri pouku v 4. razredu, Nevenka B. je senčila pouk matematike v 7. razredu, Petra sem senčila delo likovnice v 6. razredu, ravnatelj pa je bil prisoten pri pouku v 3. razredu.

Nevenka B., Petra in Simon smo v nadaljevanju senčili še katoliški verouk za učence 1. razreda, predmet, ki v Sloveniji ni del šolskega sistema, na Hrvaškem pa je to eden od izbirnih predmetov.

Po kosilu smo odšli na voden ogled mesta Daruvarja. Daruvar je kopališko mesto, saj je na njegovem območju kar 16 izvirov zdravilne termalne vode, zato je turizem ena od panog v razvoju.

Pozno popoldan smo na centralni šoli na Gajevi ulici sodelovali na pedagoški konferenci. Ravnatelj je predstavil našo šolo, nato pa so nas učitelji spraševali različna vprašanja o naši šoli, o našem šolskem sistemu in seveda tudi o učiteljskih plačah v Sloveniji.

Prvi dan je prinesel obilo novih in predvsem dobrih vtisov. Gostitelji so nam posvetili vso pozornost in nam omogočili res dober vpogled v delo na njihovi šoli.

# data[].attributes.body
Drugi dan smo senčili delo učiteljev na centralni šoli na Gajevi ulici.

Nevenka R. in Bojana sta senčili delo učiteljev v različnih oddelkih razrednega pouka, Nevenka B. je prisotvovala pouku matematike, ravnatelj in pomočnica Petra pa sva senčila delo ravnateljice.

Kasneje sem Petra senčila pouk katoliškega verouka pri kolegici Tihani v 7. razredu. Ura je bila z vidika likovnice zanimiva zato, ker so bile veroučne vsebine povezane z likovnim ustvarjanjem.

Po kosilu smo se odpravili do mestne hiše, kjer nas je prijazno sprejela daruvarska podžupanja. Kraj s šolo zelo dobro sodeluje. Vsako leto skupaj priredijo festival Pop-Up, kjer skozi kreativne in gledališke delavnice in druge dogodke osveščajo obiskovalce o čustvih.

Udeleženci senčenja smo si bili zvečer enotni o tem, da je naša izkušnja senčenja v daruvarski šoli zelo dragocena. Spoznali smo, da je kar nekaj stvari v hrvaški šoli zelo podobnih našim, obstajajo pa določene velike razlike. Ugotavljali smo, da daruvarski učenci do učiteljev kažejo veliko spoštovanja, učitelji pa imajo visok nivo avtonomije in umirjen pristop do poučevanja.

# data[].attributes.body
Tretji dan smo senčili delo učiteljice na mali podružnični šoli v vasi Doljani.

Prijazna učiteljica poučuje 6 otrok v kombinaciji prvega in tretjega razreda.

Učenci tretjega razreda so delali na temo pravljice in za nas uprizorili celo kratko dramatizacijo. Učenca prvega razreda sta se s pomočjo stavnice učila črkovati besede, ki vsebujejo črko lj, ki je v slovenski abecedi ni.

Po senčenju smo se z učiteljico in ravnateljico pogovorili o delu na mali podružnici. Obe sta zelo pohvalili dobro sodelovanje majhne lokalne šole z vaškim kulturnim društvom.

Za zaključek smo naredili refleksijo treh dni senčenja in ugotovili, da je bila izkušnja senčenja v tujini neprecenljiva, tako s stališča spoznavanja drugih evropskih šolskih sistemov, kot s stališča pristnega povezovanja z učiteljskimi kolegi v tujini.

# data[].attributes.body
Kdo? Nina Levpušček Melinc, Tanja Sivec Rutar, Martina Furlani Sovdat

Kje? Saint-Germain-en-Laye, Pariz

Kdaj? 7. 4.-8. 4. 2025

Lycee international je večja mednarodna šola, ki jo obiskujejo učenci, stari med 10 in 18 let.

Šolske prireditve potekajo v starejšem delu šole, ki je v dvorcu. Ta je postal premajhen za vse učence in so zato pred štirimi leti zraven zgradili še novejši, velik in svetel del šole. Okoli šole je veliko zelenic, igrišč, kjer se učenci med enournim odmorom za kosilo sproščajo in družijo. Novejši del šole ima tudi knjižnico, veliko jedilnico in snack bar.

Pouk je od 8:00 do 17:00 in poteka po sekcijah, glede na to, iz katere države prihaja eden od staršev učenca ali pa se je družina iz te države preselili v Francijo. Vsaka sekcija ima svojega vodja, ravnatelja. Deset ur pouka imajo učenci v svojem jeziku, in sicer za predmete, kot so zgodovina, geografija, književnost… ostale predmete pa v francoskem jeziku. Vsi učenci tekoče govorijo tri jezike, poleg francoščie in angleščine še materni jezik. Maturo opravljajo v francoskem jeziku in jeziku svoje države. Konec šolanja imajo učenci tudi priprave iz angleškega jezika za sprejem na univerze po svetu (Harvard, Stanford, Cambridge, Oxford, Yale…).

Pouk poteka po skupinah in veliko je praktičnega dela.

1.   DAN, 7. 4. 2025

Na šoli smo bile od 8:00 do 17.00 ure.

Najprej smo bile pri pouku angleščine, kjer je ena skupina predstavljala primerjave evropskih šolskih sistemov, druga pa, kako so temnopolti ljudje zaznamovali zgodovino. Potem smo si ogledale šolske prostore (knjižnico, pisarne, snack bar, gledališki oder, učilnice …) in zunanjo okolico.

Za tem smo bile z učenci, starimi 12 let, pri pouku književnosti, ki je potekal v švedskem jeziku.

Srečale smo se tudi z vodstvom šole in se pogovarjale z drugimi učitelji, kjer smo predvsem primerjali njihovo in naše šolstvo.

2.   DAN, 8. 4. 2025

Najprej smo bile pri pouku japonščine z učenci, starimi 14 let. Pri zgodovini so obravnavali 1. svetovno vojno. Potem smo se pridružile učencem, starim 12 let, ki so imeli biologijo. V skupinah po dva so secirali žabje krake, iskali živce, hrbtenjačo, kosti … učitelj jih je ocenjeval. Pouk je potekal v francoščini.

Bile smo še enkrat pri pouku angleščine, kjer smo se učencem predstavile, predstavile smo tudi našo šolo in Slovenijo ter zanimivosti slovenske kulture in slovenskega jezika. Nova skupina nam je predstavila projekt o temnopoltih ljudeh, ki so zaznamovali zgodovino.

Na koncu smo si ogledale jedilnico, športne objekte in si izmenjale izkušnje s tamkajšnjimi učitelji, ki prihajajo iz različnih evropskih držav.

Pripravile: Nina L.M., Tanja S.R., Martina F.S.

# data[].attributes.headline
eTwinning delavnica: Succeeding in basic skills through project-based learning and eTwinning (10-12 April)

# data[].attributes.subject
eTwinning delavnica: Succeeding in basic skills through project-based learning and eTwinning (10-12 April)

# data[].attributes.body
Učiteljica Aurora Calvet je bila povabljena v Rigo, kjer se je udeležila mednarodne eTwinning delavnice na temo »Project Based Learning« Na dogodku se je zbralo 65 učiteljev in vzgojiteljev iz vse Evrope, ki so skupaj raziskovali načine, kako z uporabo projektnega pristopa izboljšati poučevanje in učenje.

Udeleženci so sodelovali v raznolikih delavnicah, predstavitvah, razpravah in izmenjavah dobrih praks. Dogodek je bil odlična priložnost za mreženje, izmenjavo idej ter iskanje inovativnih pristopov k učenju.

Organizatorji, eTwinning Europe, so Auroro povabili k sodelovanju v okrogli mizi, kjer je skupaj z drugimi strokovnjaki predstavila primere dobre prakse, izzive s katerimi se srečujejo v izobraževanju, ter vizije in sanje o tem, kako bi lahko bil šolski sistem v prihodnosti še boljši.

# data[].attributes.attachment_link.title
Our National Agency select us to participate in this

# data[].attributes.body
Kdo? Katja Pignatari, Sandra Kozorog Košuta

Kje? Eeklo, Belgija

Kdaj? 12. 5.- 14. 5. 2025

1. dan – Ogled šole, sodelovanje pri pouku angleščine in izmenjava praks

Svoj prvi dan mobilnosti sva začeli z ogledom zbornice in drugih prostorov za učitelje, ter spoznavanjem nekaterih članov tamkajšnjega kolektiva. Ogledali sva si in sodelovali pri šestih urah pouka (4h angleščine in 2h francoščine). Prvo uro sva se udeležili pouka angleščine, kjer so nama učenci predstavili svojo šolo in razložili belgijski šolski sistem. Nato sva midve predstavili Slovenijo, Kobarid in našo osnovno šolo, ter predvajali kratek predstavitveni video. Učenci so odigrali tudi kviz na temo Slovenije, ki sva ga jim pripravili – zmagovalec je prejel beležko naše šole.

Prisotni sva bili tudi pri predstavitvi knjig: vsak učenec je prinesel “vrečo presenečenja” z rekviziti, povezanimi z izbrano knjigo, kar je bil izviren pristop k ustnemu poročanju.

Med prosto uro sva imeli organiziran voden ogled šole – ogledali sva si učilnice, jedilnico, igrišče, telovadnico, in nato še drugo šolsko stavbo. Tam sva spoznali drugačen pristop k učenju, med drugim tudi inovativne kotičke za delo v parih, postavljene na hodniku, ki zagotavljajo mir in zasebnost. Odmor sva zaključili s kosilom skupaj z drugimi učitelji in zanimivo izmenjavo pedagoških praks.

2. dan – Alternativni pristopi poučevanja

Drugi dan mobilnosti sva preživeli tudi v drugi šolski stavbi, kjer izvajajo pouk po bolj alternativnem pristopu. Udeležili sva se različnih ur: angleščine, francoščine in športne vzgoje. Vsaka ura se je začela s sproščenim pogovorom, v katerem so nama imeli učenci priložnost postaviti vprašanja o Sloveniji, Kobaridu in naši šoli. Na ta način so na naraven način vadili angleščino, ob koncu ure pa sva še midve postavljali vprašanja njim.

Pri pouku sva opazili številne elemente formativnega spremljanja, ki jih postopoma uvajamo tudi na naši šoli – kot so sprotno dajanje povratnih informacij, jasni učni cilji, aktivno vključevanje učencev v proces učenja, učitelj deluje kot mentor in usmerja učence.

Poseben poudarek je bil namenjen skupinam učencev iz zahtevnejših socialnih okolij. Pouk je potekal v prilagojenem okolju, kjer so na voljo številni didaktični pripomočki – naju so še posebej navdušile sestavljive mize, ki omogočajo prilagoditev glede na način dela (posamezno, v paru ali skupinsko). Ogledali sva si tudi pripomočke, ki pomagajo učencem z disleksijo ali ADHD, kar je bilo zelo navdihujoče za razmislek o vključujočem pouku.

Dan sva zaključili z ogledom šolskega dvorišča, kjer načrtujejo ureditev vrta in kotička za malico na prostem. Spoznali sva njihov sistem dežurstev in načine, kako učenci preživljajo odmore. Posebej zanimivo pa se nama je zdelo, da v šolo prihaja večina učiteljev in učencev kar s kolesom – kar močno prispeva k zdravemu življenjskemu slogu in trajnostni mobilnosti.

3. dan – Športni dan

🏃‍♂️🎯 Aktiven zaključek mobilnosti z inovativnim športnim dnevom

Zadnji dan najinega job shadowinga v Belgiji je bil nekaj posebnega – imeli so namreč športni dan, ki pa je bil organiziran nekoliko drugače, kot smo vajeni pri nas. Najbolj naju je navdušilo dejstvo, da so celoten športni dan za mlajše učence pripravili starejši učenci – in to je predstavljalo del njihove ocene pri športni vzgoji.

Učenci so vnaprej pripravili več športnih postaj z raznolikimi disciplinami. Midve sva se vključili in sodelovali na več postajah, opazovali potek, ter se pogovarjali z učenci in učitelji. Zelo zanimiva je bila postaja z veslanjem – učenci so uporabljali veslaške naprave, medtem ko so starejši učenci s pomočjo posebnega računalniškega programa ustvarili virtualno tekmo. Tako so mlajši učenci v živo spremljali svoj napredek na ekranu in tekmovali med seboj.

Ena izmed najbolj atraktivnih postaj je bil laser tag, kjer so učenci v telovadnici postavili pravi poligon. Razdeljeni v dve ekipi so se »spopadli« z laser pištolicami, ki so imele senzorje in svetlobni indikator zadetka. Učenci so se zabavali, pri tem pa upoštevali pravila igre in sodelovali kot pravi timi.

Navdušila naju je tudi disciplina z svilenimi trakovi, ki so viseli s stropa telovadnice. Na njih so učenci izvajali različne akrobatske vaje – vadba, ki krepi moč, gibljivost in samozavest.

Najbolj pomembno pa se nama je zdelo, da so bili učenci v vlogi vodij: sami so pripravljali rekvizite, razlagali navodila mlajšim in skrbeli za organizacijo. Učitelji so le spremljali in po potrebi usmerjali. To je bil čudovit primer razvijanja samostojnosti, odgovornosti in sodelovanja med generacijami.

Avtor: Katja Pignatari, Sandra Kozorog Košuta

# data[].attributes.headline
Implementacija - Budimpešta (»Kemikalije niso igrače«)

# data[].attributes.subject
Implementacija - Budimpešta (»Kemikalije niso igrače«)

# data[].attributes.body
Med job shadowingom v Budimpešti sem opazila, da so imeli v kabinetu številne kemikalije, vključno z nevarnimi in strupenimi snovmi, shranjene kar na odprtih policah. Ta praksa me je spodbudila k razmisleku o tem, kako pomembna sta varno shranjevanje in odgovorno ravnanje s kemikalijami.
Kot odziv na to izkušnjo pripravljam učno uro z naslovom »Kemikalije niso igrače«, v kateri bodo učenci spoznavali nevarnost nepravilno shranjenih snovi, pomen piktogramov ter osnovna pravila varnosti v učilnici. Namen ure je ozaveščanje učencev o odgovornem ravnanju s kemikalijami in preprečevanje napačne predstave, da so nevarne snovi nekaj vsakdanjega ali nenevarnega.

# data[].attributes.body
1. Brainstorming kot uvod v učno uro

Pri uri angleščine me je navdušil učinkovit način uvoda v učno uro. Učiteljica je projicirala »vprašanje dneva«, ki je vsebinsko povezano s temo ure, npr.:

👉 “Would you rather live in a big mansion or a tiny house? Why?”

Učenci so razmišljali in odgovarjali z utemeljitvijo v angleščini. To je spodbudilo aktivno uporabo jezika in razvijanje argumentacije. Uporabila sem ta pristop tudi pri sebi pri poučevanju pridevnikov – učenci so se vključili, aktivirali predznanje in lažje razumeli novo snov.

2. Govorna igra za učenje časa present perfect

Zelo zanimiva in zabavna aktivnost, ki sem jo opazila pri pouku, je bila govorna igra ob začetku ure. Učiteljica je na ekran projicirala vprašanja, ki se začnejo s »Have you ever..:« npr.

👉 “Have you ever met a celebrity?”

Učenci, ki so izkušnjo imeli, so vstali in vsak je moral povedati zgodbo v angleščini. Nato je sledilo vprašanje:

👉 “Have you ever found money on the floor?”

Sledilo je postopno izločanje po kriterijih (npr. več kot 50 centov, več kot 5 €), kar je izzvalo zabavne zgodbe in sproščeno komunikacijo. Aktivnost sem uporabila tudi sama in je odličen uvod v čas present perfect, saj učenci vadijo strukturo skozi lastne izkušnje.

Avtor: Katja Pignatari

# data[].attributes.body
Na osnovni šoli v Daruvarju pogosto vključujejo v pouk in dejavnosti, ki jih izvajajo,  zavedanje o  narodni pripadnosti.  Narodna pripadnost označuje pripadanje skupnosti ljudi na določenem ozemlju, ki so zgodovinsko, jezikovno, kulturno in gospodarsko povezani. Pri pouku MAT to zavedanje vključujejo tako, da poleg   nalog  iz učbenikov in delavnih zvezkov, ki so že sami po sebi oblikovani  tako, da opisujejo njihovo deželo, njene ljudi,  kulturo in  značilnosti jezika, tudi med samim poukom povezujejo in gradijo  matematične vsebine na temeljih njihove identitete. S tem spodbujajo krepitev narodne zavesti in čustveno navezanost na domovino ter pripadnost narodu.

Odločila sem se, da bom občasno tudi sama v pouk dodala kakšen primer takšne prakse. Tako so  tudi naši učenci 8. razreda samostojno po skupinah  na osnovi predhodnega znanja  oblikovali takšno besedilno nalogo. Posredovali so jo sošolcem druge skupine, da so jo rešili.

Primer:

S pomočjo   brskalnika poišči tri najvišje vrhove in tri najgloblja jezera v Triglavskem narodnem parku!

·        Oblikuj tri  računske naloge  tako, da bodo  vsebovale  vsaj dve računski matematični operaciji  z negativnimi in pozitivni racionalnimi števili. Nalogo reši.

·        Razvrsti vrhove glede na višino od najnižjega  do najvišjega! Izračunaj razlike v višini med posameznimi vrhovi!

Avtor: Nevenka Baskar

# data[].attributes.body
Na mednarodni šoli v Parizu veliko pouka poteka v skupinah kot projektno delo. To prakso sem prenesla v svojo učilnico. V mesecu juniju so učenci ustvarjali plakate na različne teme in ob tem pokazali veliko mero ustvarjalnosti in tudi znanja angleščine.

Tanja Sivec Rutar

# data[].attributes.body
V Daruvarju sem spremljala razredno stopnjo, razrede od 1. do 4.  ter podaljšano bivanje. Učilnice teh razredov in način poučevanja so me spominjali na našo osemletko. Učenci so bili zelo kulturni, umirjeni. Najbolj mi je padlo v oči in ušesa, kako učenci 1. in 2. razreda v primerjavi z našimi učenci bolj tekoče berejo in pišejo.

Takoj sem si zadala prvi cilj, da bom več delala na tem.

Ena izmed uspelih dejavnosti:

Učencem sem pripravila bralne lističe glede na črke, ki smo jih že znali, jih plastificirala in jim ponudila izbiro. Po želji so izbirali lističe, jih nesli domov, vadili branje in ko so se naučili gladkega branja, so prišli prebrat.

Zanimivo je bilo, da so med seboj začeli celo tekmovati, kdo bo prebral več bralnih lističev. Starši so idejo pohvalili, saj so njihovi otroci z veseljem prinašali domov bralne lističe in se učili brati.

Kljub temu je bilo seveda nekaj posameznikov, ki so pri tem potrebovali spodbudo.

Avtor: Nevenka Rakušček

# data[].attributes.body
V mesecu marcu sem se s sodelavcema Blažem V. in Uršo Č. udeležila Job shadowing-a  v Litvi. Samo opazovanje in predstavitve praks sta name naredila lep vtis. Vrtec je bil nov, prostori veliki in svetli, ogromno zunanjih površin za igro in gibanje. Ker sama v vrtcu nimam neposrednega dela z otroci, dojemam implementacijo, kot razmislek, kaj od videnega, bi se dalo organizacijsko prenesti v vrtec k nam, v naslednjem šolskem letu. Najbolj mi je ostalo v spominu in kot ideja implementacije, da organizacijsko omogočim sodelavcem, ki so močnejši na enem področju, da občasno prehajajo v druge skupine in izvedejo aktivnosti. V planu imamo tudi sodelovanje z učitelji športne vzgoje, likovne umetnosti in glasbe, ki bi posamezne ure teh dejavnosti v vrtcu, še bolj strokovno podkrepili. Sama implementacijo dojemam tako, da trenutno premišljam/o, kako omenjeno vključiti v naslednji Letni delovni načrt vrtca.

Avtor: Monika Ivančič

# data[].attributes.body
Tema: Človeško telo – utrjevanje snovi skozi igro, 4.a
Cilj: Učenci skozi igro ponovijo, utrdijo in poglobijo znanje o delih človeškega telesa in njihovih funkcijah

Delo je potekalo po petih postajah, kjer so učenci v manjših skupinah izvajali različne naloge, povezane z znanjem o človeškem telesu. Pri delu so razvijali sodelovalne spretnosti, utrjevali snov in se učili skozi gibanje in igro.

Postaja 1: Sestavi človeško telo (sestavljanka - prebavila)
Učenci so iz papirnatih delov sestavili človeško telo (zunanji videz in notranji organi) ter pravilno poimenovali posamezne dele. S tem so ponovili osnovno zgradbo telesa.

Postaja 2: Kje kaj dela? (spomin s funkcijami organov)
Na karticah so bile slike organov in njihove funkcije. Učenci so igrali igro spomina – povezovati so morali organ s pravilno funkcijo (npr. srce – poganja kri, pljuča – dihanje).

Postaja 3: Gibalni izziv – čutna pot
Učenci so bosonogi hodili po čutni poti in na koncu opisali občutke (toplo, hladno, gladko, grobo…), s čimer so utrjevali znanje o čutilih in funkciji kože.

Postaja 4: Kviz “Ali veš?” (interaktivna igra)
Skupine so s pomočjo tablice odgovarjale na vprašanja iz vsebine snovi (npr. Koliko kosti ima človeško telo? Kaj je naloga možganov?). Točkovanje je potekalo v obliki kviza.

Postaja 5: igra »Človek ne jezi se!«
Učenci se igrajo Človek ne jezi se. Na nekaterih poljih so sličice s temo človeško telo. Ko učenec pride na določeno polje, poišče kartonček z vprašanji. Na vsaj tri vprašanja s kartončka mora odgovoriti pravilno, da lahko nadaljuje z igro. V primeru, da ne odgovori pravilno na tri vprašanja, se vrne na start.

Refleksija: Učenci so bili pri vseh postajah zelo aktivni, sodelovalni in motivirani. Igralni način jim je omogočil sproščeno ponavljanje in boljše razumevanje snovi. Posebej so izpostavili, da jim je bila najbolj všeč postaja z interaktivno igro in gibalni izziv. V razredu smo po zaključku izvedli kratko refleksijo in izmenjali vtise.

Delo po postajah se je izkazalo za zelo učinkovito metodo za utrjevanje učne snovi. Učenci so znanje pridobivali aktivno, preko igre, gibanja in sodelovanja. Dejavnosti so spodbudile radovednost in pozitiven odnos do učenja.

Avtor: Bojana Baskar

# data[].attributes.body
12. 5. 2025: Zgodaj zjutraj smo se 24 učencev osmih razredov in 4 učiteljice odpeljali z avtobusom do Ljubljane, kjer smo nadaljevali potovanje z vlakom do Budimpešte. Zaradi popravila tirov smo morali nekaj časa potovati z avtobusom, nato pa se vrnili na vlak. Kljub dolgi poti smo po namestitvi v hostlu imeli še dovolj energije za večerjo in sprehod ob čarobni Donavi.

13. 5. 2025: Po zajtrku smo se odpravili proti šoli Szent II. János Pál Pápa Iskolaközpont v Budimpešti, ki nas je gostila. Ravnateljica in učitelj zgodovine Balazs sta nas prijazno sprejela. Njihovim učencem smo predstavili našo šolo, Dolino reke Soče in Slovenijo. Ogledali smo si njihovo šolo, učilnice, fizikalni eksperiment, se pridružili uri plesa, prisostvovali uri računalništva, odigrali prijateljske tekme v odbojki in nogometu ter skupaj pojedli kosilo.

14. 5. 2025: Gostujoča šola nas je povabila na športni dan. Sprehodili smo se po gričevju Buda in se povzpeli na Elizabetin stolp, od koder smo občudovali razgled na Budimpešto. Učenci so se povezali v manjše skupine, igrali socialne igre in skupaj pojedli kosilo. Popoldne smo si ogledali muzej svetlobe, parlament, židovske čevlje na bregu Donave ter se ob mraku z vrtiljakom Budapest Eye zavrteli nad mestom.

15. 5. 2025: Naša Erasmus+ mobilnost v Budimpešti se je bližala koncu. Na šoli so nas toplo sprejeli, gostitelj Balazs pa se je zelo potrudil, da je vse potekalo gladko. Poleg šolskih dejavnosti in družabnih iger smo popoldne izkoristili za ogled znamenitosti in prijetno druženje. Čas je bil za slovo in izmenjavo kontaktov.

16. 5. 2025: Že pred zajtrkom smo se odpravili na pot domov. Potovanje je bilo dolgo, a smo se vrnili polni čudovitih vtisov in novih prijateljstev. Utrujeni, a zadovoljni.

Martina

# data[].attributes.body
Kdo? Tjaša Sovdat in Urška Rijavec

Kje? Madžarska - Budimpešta (šola Szent II. János Pál Iskolaközpont)

Kdaj? 12. 5. - 16. 5. 2025

Szent II. János Pál Iskolaközpont je katoliška izobraževalna ustanova, ki se nahaja v Budimpešti, v mestni četrti Újbuda. Gre za dvojezično šolo, ki učencem ponuja celostno izobraževanje – od vrtca, osnovne šole, pa vse do gimnazije. Njeno poslanstvo temelji na krščanskih vrednotah in celostni vzgoji otrok v duhu svetega papeža Janeza Pavla II.

Ena od posebnosti šole je njen dvojezični izobraževalni program. Predmeti, kot so zgodovina, biologija, matematika in verski nauk, se na izbiro učencev lahko poučujejo tako v madžarskem kot angleškem jeziku. S tem šola spodbuja jezikovno spretnost učencev ter jih pripravlja na izzive sodobnega sveta. Poleg tega so v višjih razredih gimnazije na voljo tudi razredi s poudarkom na matematiki in zgodovini.

Naš gostitelj je bil učitelj zgodovine Balazs Klein.

1. dan

Senčili sva sva uro računalništva, kjer so učenci 9.razreda oblikovali besedilo v Wordu. Pridružili sva se 3.razredu pri uri plesa in z učenci zaplesale tradicionalne in druge plese. Z učenci 8.razreda smo se pomerili v odbojki. Učitelj fizike nama je predstavil eksperiment z elektriko, ki ga je pripravljal za učence. Skupina učencev nama je z učiteljem razkazala šolo. Učence 6. razreda sva naučili slovesnkega pozdrava dober dan.

2. dan

Z učenci smo se zjutraj dobili pred šolo in skupaj odšli do Buda hills. Z nami je sta šla tudi učiteljica Moni in učitelj Balazs. Ta dan so vsi učenci morali zapustiti šolske prostore, saj so učenci zadnjih razredov pisali zaključni izpit. Povzpeli smo do razglednega stolpa, ki je bil zgrajen že pred prvo svetovno vojno. Z vrha je lep razgled čez celo Budimpešto. Po poti smo se pogovarjali o razlikah v jeziku ter o šolskem sistemu in pouku. Skupaj smo odšli še na kosilo v šolo, jedli smo testenine z marmelado. Madžarski učenci so povedali, da je to pri njih večkrat na jedilniku in da jim je zelo všeč.

3. dan

Zadnji dan nama je Balasz razkazal vse protore na šoli. Šola je zelo velika, ima prostorne hodnike in učilnice, na hodnikih je veliko klopi, blazin in sedalnih vreč za počitek, kjer so se učenci mirno družili. Z učenci smo se igrali socialne in družabne igre. Po kosilu sva se zahvalili za lep sprejem, izmenjali smo si manjše pozornosti in se poslovili.

# data[].attributes.body
Učenci nižjih razredov osnovne šole Szent II. János Pál Iskolaközpont imajo 1 uro na teden pouk plesa. Na urah se učijo tradicionlanih in drugih skupinskih plesov. Poleg tega, da se naučijo osnovnih plesnih korakov, s plesom pridobijo veliko več. Ples pri otrocih ni le zabava – je pomembna razvojna dejavnost, ki prispeva k oblikovanju njihove osebnosti in socialne zrelosti. Prek gibanja in ritma otroci spontano gradijo odnose, razvijajo čustveno inteligenco ter se učijo pomembnih socialnih vzorcev. Prek plesa otroci lahko izražajo veselje, žalost, navdušenje ali strah. S tem krepijo svojo sposobnost prepoznavanja in izražanja čustev, kar je ključno za zdrave medosebne odnose. Med plesom otroci sodelujejo z vrstniki – se držijo za roke, se usklajujejo v ritmu, ponavljajo gibe ali si izmenjujejo vloge. Tako se učijo sodelovanja, skupinskega duha in spoštovanja pravil. Skupinsko gibanje krepi občutek pripadnosti in povezanosti. V skupinskem plesu vsak otrok prispeva na svoj način. Otroci se tako učijo sprejemanja raznolikosti – nekatere gibe bo kdo izvedel bolje, nekdo slabše, nekateri otroci bodo bolj zadržani, drugi bolj izraziti. V takšnem okolju se spodbuja medsebojno razumevanje in spoštovanje. Menim, da bi bilo dobro, če bi v naslednjem šolskem letu v vrtčevskih skupinah izvajala plesno-socialne igre.

# data[].attributes.body
Ena izmed dejavnosti, ki jo bom v naslednjem šolskem letu uvedla v pouk je branje. Vsak učenec prebere vsaj eno knjigo, nato pa izbere nekaj artiklov, ki so s knjigo povezani in na osnovi tega knjigo obnovi.

# data[].attributes.body
V centralni stavbi Osnovne šole Vladimirja Nazorja v Daruvarju so hodniki pred razredno stopnjo opremljeni z zabavnimi gibalnimi igrami, s katerimi si učenci popestrijo odmore. Za šolsko leto 2025/26 je naravoslovni aktiv predlagal dan dejavnosti, kjer bi učenci v večnamenskem prostoru s pomočjo barvnih lepilnih trakov sami izdelali ristanc in podobne gibalne igre, ki bi jih lahko uporabljali med odmori. V kolikor ne bo možna izvedba v okviru samostojnega dneva dejavnosti, bi bila to morda lahko stranska dejavnost ob katerem od športnih dni ali pa se bova likovnici dogovorili, da izpeljemo te aktivnosti v okviru izbirnih predmetov ali pouka.

Prav tako je zelo uporabna ideja razrednih učiteljic, da bi na vertikalne stranice srednjega stopnišča nalepili poštevanko ali druge matematične naloge.

Obe aktivnosti bi lahko izvedli istočasno.

Petra Škrjanc

# data[].attributes.body
Iz pomladnega senčenja na mednarodni šoli v Saint Germain en Layee se mi je najbolj vtisnil v spomin praktični pouk pri naravoslovnem predmetu.

Ta je pri naravoslovnih predmetih zelo koristen, saj učencem omogoča, da na zabaven, zanimiv in poučen način razvijajo znanje skozi izkušnje. S tem načinom učenja se teorija povezuje s prakso, otroci pa preko raziskovanja, opazovanja in eksperimentiranja bolje razumejo naravne pojave ter razvijajo radovednost, ustvarjalnost in kritično mišljenje.

Z učenci smo tako v sklopu snovi, ki se navezuje na celico, izvedli praktično vajo z mikroskopi. Učenci so poskusili pripraviti različne preparate ter jih natančno pogledati pod mikroskopom. Kar so videli pod mikroskopom so nato poskusili tudi skicirati na delovni list.

Avtor: Martina Furlani Sovdat

# data[].attributes.headline
Implementacija - Lycée International de Saint-Germain-en-Laye (3 D plakati)

# data[].attributes.subject
Implementacija - Lycée International de Saint-Germain-en-Laye (3 D plakati)

# data[].attributes.body
Med mobilnostjo na mednarodni šoli v Saint Germainu v Franciji so nam gostujočim učiteljicam tamkajšnji učenci s pomočjo 3 D plakatov predstavili znane temnopolte osebnosti. Navdušena nad njihovo dejavnostjo, sem se odločila, da podobno metodo preizkusim tudi pri pouku slovenščine v 9. razredu, in sicer pri ponovitvi vseh obravnavanih literarnih obdobij slovenske književnosti.

Najprej sem učencem predstavila tehniko izdelave 3 D plakatov, kaj ta tehnika vključuje, kako se razlikuje od klasičnega plakata ter katere elemente lahko vključijo za boljši prostorski učinek (npr. plastenje materialov, uporaba različnih tekstur, gibljivih delov, fotografij, narisanih elementov… ). Nato so učenci z žrebom izbrali vsak svojo literarno obdobje, ki so ga nato raziskali.

V raziskovalnem delu so uporabljali spletne vire, knjige, delovne zvezke in šolske zapiske. Zbrali so ključne podatke o obdobju (časovno umestitev, značilnosti, predstavnike in njihova pomembna dela) ter poiskali ustrezne fotografije, ki so mi jih poslali po elektronski pošti in sem jim jih natisnila za uporabo pri izdelavi plakata.

Sledila je ena šolska ura, namenjena načrtovanju 3 D plakata. Učenci so morali vnaprej razmisliti o postavitvi, izbiri informacij in slikovnega gradiva ter kako bodo dosegli prostorski učinek.

V dveh naslednjih urah so učenci izdelovali končne plakate. Aktivnost je spodbudila raziskovanje, kreativnost, bolj poglobljeno razumevanje literarnih obdobij in povezovanje znanja z vizualnim izražanjem. Rezultat so bili zanimivi in izvirni 3 D plakati, ki so bili razstavljeni v razredu.

Pripravila: Nina Levpušček Melinc